**Lihthanke „ Gaasiarvestite kauglugemise ülekandeteenus“ alusdokument“**

HANKIJA: AS Sillamäe-Veevärk, Ranna 5 Sillamäe

ÜLEKANDETEENUSE EELDATAV MAKSUMUS: 1,5 eurot arvesti kohta kuus

PAKKUMUSTE AVAMINE: 15.04.2020 kell 10:00

EESMÄRK:

Hankija soovib osta sisse gaasiarvestite kuupõhiste mõõteandmete edastamise teenust kauglugemise teel (edaspidi ülekandeteenus), et täita **Gaasituru toimimise võrgueeskirjas § 24 sätestatud kohustus.**

ÜLDSÄTTED:

Pakkumus tuleb esitada vastavalt hanketeates jt hanke alusdokumentides sätestatud tingimustele. Pakkuja võib märkida pakkumuses, milline teave on pakkuja ärisaladus ning põhjendab teabe ärisaladuseks määramist. Ärisaladusena ei või märkida riigihangete seaduses (edaspidi RHS) § 111 lg 5 toodud asjaolusid.

Hankija võib kontrollida pakkumuste vastavust hanke alusdokumentides esitatud tingimustele ning hinnata vastavaks tunnistatud pakkumusi RHS § 52 sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist. Kui pakkuja ei esita hankija poolt antud tähtajaks kvalifikatsiooni tõendamiseks vajalikke dokumente või esitatud dokumentide sisu kohta selgitust või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, on hankijal õigus jätta pakkuja kvalifitseerimata.

Hankija võib pidada läbirääkimisi pakkumuse maksumuse ja teenuse osutamise tehnilise kirjelduse üle. Kui pakkuja ettepaneku(te)le ei vasta 3. tööpäeva jooksul, on hankijal õigus jätta jõusse esialgne maksumus ja/või tehniline kirjeldus. Hankija võib lükata tagasi kõik pakkumused, kui nad ületavad hanke eeldatavat maksumust või tehnilises kirjelduses pakutav lahendus ei vasta hankija ootustele. Pakkumus tuleb esitada eesti keeles ja peab olema jõus vähemalt 120 päeva alates pakkumuste avamise päevast.

TELLIJA TINGIMUSED:

1. Hankija soovib osta kaugloetavate gaasiarvestite igakuist mõõteandmete ülekandeteenust.
2. Ülekandeteenus peab toimuma samaaegselt nii veevärgile (AS Sillamäe-Veevärk) kui ka gaasivõrgule (Elering AS).
3. Ülekandeteenuse osutamisel tuleb lähtuda kehtivast Gaasituru toimimise võrgueeskirjast ja Maagaasiseadusest.
4. Edastatavad andmed peavad olema võetud reaalajas.
5. Lugemisandmeid peab olema võimalik eksportida erinevatesse formaatidesse (nt. MS Excel).
6. Pakkujal peab olema platvorm, kus kõik andmed säilitatakse ja mida on võimalik kasutada analüüsi töövahendina.
7. Kuna hankija ei oma API lahendust, siis peab pakkuja edastama Eleringi andmelattu lisaks mõõteandmetele ka muud teenuse toimimiseks vajalikud andmed (N. mõõtepunkti EIC kood, tüüp, aadress, turuosaliste EIC koodid, kliendi tüüp jne).
8. Pakkujal tuleb teostada enda platvormi integreerimine hankija süsteemi ja luua vajalikud liidesed.
9. Pakkuja peab haldama andmete igakuist ülekannet ehk pakkuma nn operaatori teenust.
10. Hankija omab hanke läbiviimise ajal alljärgnevaid arvesteid:

|  |  |  |  |
| --- | --- | --- | --- |
| **Jrk nr** | **Arvestid** | **Kogus** **tk** | **Täiendav info** |
| 1 | Elster BK G – 2,5 | 6 | Ilma temperatuuri korrektorita.  |
| 2 | Elster BK G – 2,5 MT | 4 | Koos temperatuuri korrektoriga.  |
| 3 | Itron Callus G - 4 | 28 | Ilma temperatuuri korrektorita. |
| 4 | Elster BK G – 4 MT | 49 | Koos temperatuuri korrektoriga. |
| 5 | Elster BK G – 4 | 10 | Ilma temperatuuri korrektorita. |
| 6 | Actaris Callus G - 4 | 180 | Ilma temperatuuri korrektorita. |
| 7 | Elster BK G – 6 | 8 | Ilma temperatuuri korrektorita. |
| 8 | Itron G – 6 RF1c | 15 | Koos temperatuuri korrektoriga. |
| 9 | Actaris Callus G - 6 | 44 | Ilma temperatuuri korrektorita. |
| 10 | Actaris Callus G - 10 | 13 | Ilma temperatuuri korrektorita. |
| 11 | Itron G – 10 ACDeSW | 10 | Koos temperatuuri korrektoriga. |
| 12 | Itron G – 16 ACDeSW | 10 | Koos temperatuuri korrektoriga. |
| 13 | Elster G – 25 MT | 8 | Koos temperatuuri korrektoriga. |
| 14 | Elster G - 65 | 2 | Koos temperatuuri ja rõhu korrektoriga. Paigaldatud aastatel 2017 ja 2019. |
|  | **Kokku** | **387** | 98 arvestit koos temperatuuri korrektoriga ja 289 arvestit ilma temperatuuri korrektorita. |

1. Hankija soetab kaugloetavad gaasiarvestid pärast ülekandeteenuse eduka pakkuja valimist.
2. Kaugloetavad gaasiarvestite ostu teostamisel arvestab hankija eduka pakkuja andmevahetusvõrgu tehniliste võimalustega ja teiste asjakohaste soovitustega, et ülekandeteenus toimiks häireteta.
3. Hankija plaanib koostöös pakkujaga leida mõlemaid pooli rahuldav parim võimalik lahendus kaugloetavate gaasiarvestite ostmiseks.

KÕRVALDAMISE ALUSED JA KVALIFITSEERIMISTINGIMUSED:

1. Pakkujal ei tohi olla maksuvõlglane. Hankija kontrollib pakkuja maksuvõlgasid Maksu- ja Tolliameti kodulehe kaudu: <https://www.emta.ee/et>. Hankija kõrvaldab menetlusest pakkuja, kes pole võlgu kõrvaldanud 3. tööpäeva jooksul alates vastava teate saamisest. Pakkuja peab esitama kõrvaldamise aluste puudumise kohta kinnituse *Vormil 1, Pakkuja kinnitus hankementlusest kõrvaldamise aluste puudumise kohta.*
2. Pakkuja (ühispakkuja) peab enne hanke väljakuulutamist olema eelnevalt teostanud vähemalt 1 (ühe) hanke objektiga sarnase teenuse. Sarnasteks teenusteks loetakse kaugloetavate gaasiarvestite andmete edastamise ülekandeteenuse osutamist. Pakkuja peab esitama teostatud teenuste loetelu *Vormil 2, Teostatud teenuste loetelu.*

VASTAVUSTINGIMUSED:

1. Pakkumus tuleb allkirjastada juhatuse liikme või volituse alusel määratud esindaja poolt. Ühispakkujate korral peab volituselt selguma juhtiv pakkuja. Volitaja peab volikirja allkirjastama. Volitus on toodu ära *Vormil 3, Volikiri.*
2. Pakkuja peab esitama vastutava spetsialisti, kellel peab olema erialane tehniline töökogemus vähemalt 2 (kaks) aastat, mida tõendatakse CV-s töökogemuse loetelus koos objektide äranäitamisega. CV on toodud ära *Vormil 4, Spetsialisti CV.*
3. Pakkuja peab esitama teostatava teenuse tehnilise kirjelduse, mis moodustab kuni 30 % pakkumuse hindamise komponendist. Teenuse tehniline kirjeldus on toodud ära *Vormil 5, Teenuse kirjeldus*
4. Pakkuja peab pakkumuses kinnitama hanke alusdokumentides esitatud tingimuste ülevõtmist, pakkumuse esitamist üksnes nende asjaolude kohta, mis on hanke lähteülesndeks ja hankelepingu täitmiseks vajalikke spetsialistide olemasolu. Pakkuja esitab vastavad kinnitused etteantud *Vormil 6, Pakkumusteade.*

PAKKUMUSTE HINDAMINE:

Hindamise kriteeriumiks on majanduslikult soodsaim pakkumus. Pakkumuste hindamisel kasutatakse väärtuspunktide meetodit, mis koosneb maksumusest (max 70 punkti) ja teenuse kirjelduse kvaliteedist (max 30 punkti). Maksumuse esitamiseks tuleb täita hinnapakkumus *Vormil 7, Maksumus.*

Madalaima väärtusega pakkumus saab maksimaalse arvu punkte ja edasi arvutatakse valemiga: madalam väärtus / pakkumuse väätus \* osakaal (70 %).

Teenuse kirjelduse punktid on hindamiskomisjoni liikmete poolt omistatud punktide arikmeetiline keskmine ja punkte antakse järgnevalt:

30 punkti – Vastab täielikult hankija ootustele. Teenuse kirjeldus on väga hästi läbi mõeldud, põhjalik, tegevused asjakohased, põhjendatud ja reaalselt teostatav. Pakutud teenus on täiesti sobiv antud eesmärgi teostamiseks.

20 punkti – Vastab keskmiselt hankija ootustele. Teenuse kirjeldus on rahuldavalt läbi mõeldud, osaliselt põhjendatud, tegevused kohati asjakohased, reaalselt teostatav. Pakutud metoodika on sobiv antud eesmärgi teostamiseks.

10 punkti – Vastab alla keskmise hankija ootustele. Teenuse kirjeldus pole korralikult läbi mõeldud, pinnapealsed selgitused, arusaamatud tegevused, halvasti põhjendatud. Pakutud teenus vajab täiendusi.

0 punkti – Ei vasta hankija ootustele. Teenuse kirjelduses või põhjendatuses on väga olulisi puudusi või täiesti puudulik. Pakutud teenus on täiesti sobimatu antud eesmärgi teostamiseks.

Koondpunktid: liidetakse maksumuse ja teenuse kirjelduse punktid ning arvestatakse kuni kaks kohta pärast koma. Pakkumuse võitjaks on suurima punktisumma kogunud Pakkuja.

LEPINGU TINGIMUSED:

Pakkuja peab arvestama asjaoluga, et hankija alles hangib kaugloetavaid gaasiarvesteid ja sõlmitav ülekandeteenuse hankeleping käivitub pärast kaugloetatate gaasiarvestite paigaldamist. Ajalist perioodi, mis jääb lepingu sõlmimisest kuni arvestite paigaldamiseni, nimetatakse ooteajaks, kus saab tegeleda teenuse osutamiseks vajalike ettevalmistavate töödega. Kuna ooteajal ei ole võimalik ülekandeteenust osutada, siis see periood ei kuulu ka tasustamisele.

Kaugloetavate gaasiarvestite ülekandeteenuse maksumuseks kuus on pakkuja poolt pakutud tasu arvesti kohta korrutatuna arvestite arvuga. Maksumuses tuleb arvestada kõiki asjaolusid, mis on vajalikud kaugloetavate gaasiarvestite andmete ülekandeteenuse eesmärgipäraseks toimimiseks ja haldamiseks (sh. pakkuja platvormi integreerimine hankija süsteemi, hankijale vajalikke liidestuste loomine jm taoline). Lepingu kestvuseks on 4 (neli) aastat alates reaalse teenuse osutamise ajast (kuust). Hankijal on õigus muuta hankelepingut vastavalt RHS § 123 lg 1 sätestatud punktides (va punktid 3 ja 4).